WIIK รายได้ติดตั้งท่อ-จัดการน้ำเพิ่ม! ดันกำไรปี 65 แตะ 95 ล้าน แจกปันผล 0.06 บ.
WIIK รายได้ติดตั้งท่อ-จัดการน้ำเพิ่ม! ดันกำไรปี 65 แตะ 95 ล้าน โต 4% จากช่วงเดียวกันปีก่อน 91.41 ล้าน แจกปันผล 0.06 บ. XD 2 พ.ค. จ่าย 19 พ.ค.66
WIIK รายได้ติดตั้งท่อ-จัดการน้ำเพิ่ม! ดันกำไรปี 65 แตะ 95 ล้าน แจกปันผล 0.06 บ. XD 2 พ.ค. จ่าย 19 พ.ค.66
17 ก.พ. 2566

บริษัท วิค จำกัด (มหาชน) หรือ WIIK รายงานผลการดำเนินงานปี 65 สิ้นสุดวันที่ 31 ธ.ค.65 ดังนี้

โดยผลการดำเนินงานมีกำไรเพิ่มขึ้นเนื่องจากปี 2565 รวมรายได้อยู่ที่ 1,531.20 ล้านบาท เพพิ่มขึ้นจากช่วงเดียวกันของปีก่อนอยู่ที่ 1,293.88  ล้านบาท เนื่องจากรายได้จากธุรกิจขายและติดตั้งท่อและบริหารจัดการน้ำเพิ่มขึ้น
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ0.06 บาท กำหนดขึ้นเครื่องหมาย XD วันที่ 2 พ.ค.66 และกำหนดจ่ายเงินปันผลในวันที่ 19 พ.ค.66
ด้าน นายวิบูลย์ แสงวิทยานนท์ ประธานเจ้าหน้าที่บริหาร WIIK เปิดเผยว่า ผลประกอบการของบริษัทในปี 65 บริษัทมีรายได้ 1,531.20 ล้านบาท เพิ่มขึ้น 18.34% และมีกำไรสุทธิ 95.78 ล้านบาท เพิ่มขึ้น 4.31% เมื่อเทียบกับปีก่อนจากการเพิ่มขึ้นของรายได้ในธุรกิจบริหารจัดการน้ำ
โดย WIIK มีความพร้อมที่จะเดินหน้าขยายแผนธุรกิจเพื่อสร้างความมั่นคงให้กับบริษัทฯ โดยคาดการณ์ว่าจะสร้างโรงงานและผลิตท่อ PVC และ PPR ในประเทศไทย และส่งจำหน่ายได้ในปี 67 นอกจากนี้ บริษัทย่อยในเครืออย่าง บริษัท วิค วอเตอร์ จำกัด ยังเข้าซื้อหุ้นสามัญในบริษัท เซาเทิร์น คอนซัลแตนท์ แอนด์ คอนสตรัคชั่น จำกัด หรือ “SC&amp;C” ในสัดส่วน 51% ของทุนจดทะเบียนและชำระแล้ว เพื่อร่วมลงทุนในโครงการผลิตและจำหน่ายน้ำประปาในเขตพื้นที่จังหวัดภูเก็ต เสริมความแข็งแกร่งให้ธุรกิจเพิ่มมากขึ้น
ทั้งนี้ เพื่อสะท้อนความเชื่อมั่นและตอบแทนผู้ถือหุ้น ที่ประชุมคณะกรรมการบริษัทฯ จึงมีมติให้มีการจ่ายเงินปันผลสำหรับผลการดำเนินงานปี 2565 จำนวน 0.06 บาท/หุ้น คิดเป็นเงินปันผลทั้งสิ้น 50,260,983.72 บาท โดยกำหนดจ่ายเงินปันผลในวันที่ 19 พ.ค.66